Diari Oficial de la Generalitat Valenciana


Sumari del DOGV 6488, del 25-03-2011 (2011/3453)

ACORD de 18 de març de 2011, del Consell, pel qual es modifiquen els estatuts de la Societat Projectes Temàtics de la Comunitat Valenciana, SA.
-----------------------------------------------------------------------------------------------------------------------------------------------

### Dades del document

Número de DOGV
:   6488

Data del DOGV
:   25-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3453


Data del document
:   18-03-2011

Organisme emissor
:   Societat Projectes Temàtics de la Comunitat Valenciana, SAU

Tipus de document
:   Acord

Anàlisi jurídica

 Descriptors 

:   * reglament intern
    * societat mercantil
    * capital social
    * empresa pública
    * legislació
    * ampliació de capital

ACORD de 18 de març de 2011, del Consell, pel qual es modifiquen els estatuts de la Societat Projectes Temàtics de la Comunitat Valenciana, SA. [2011/3453]  
El Consell, en la reunió del dia 18 de març de 2011, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en l'article 285, que la modificació dels estatuts socials correspon acordar-la a la Junta General d'Accionistes.  
Per això, el Consell, reunit a Valencia el dia 18 de març de 2011, com a Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA, accepta els punts següents de l'ordre del dia de la reunió:  
1r. Ampliació de l'objecte social i conseqüent modificació de l'apartat a) de l'article 4 dels estatuts socials, adaptant-lo als nous projectes de la Generalitat.  
2n. Autoritzar i facultar, solidàriament i indistintament, qualsevol membre del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
3r. Autorització a la secretària del Consell d'Administració de Societat Projectes Temàtics de la Comunitat Valenciana, SA, per a certificar el contingut de l'acta de la present Junta Universal d'Accionistes i els acords que s'hi han pres.  
S'hi troben presents tots els socis de la societat, ja que, en tractar-se d'una empresa pública de la Generalitat, esta és el seu únic soci.  
  
Després de la deliberació oportuna i no havent-hi intervencions la constància de les quals se sol·licite, el Consell, en condició de Junta General d'Accionistes, amb el caràcter d'universal, per unanimitat, acorda:  
  
Primer  
Modificar l'apartat a) de l'article 4 dels estatuts socials, la nova redacció del qual serà la següent:  
«Article 4  
a) La societat tindrà com a objecte:  
La promoció, l'organització i la gestió de totes les activitats que requerisca la preparació, construcció i posada en funcionament dels projectes turístics i d'oci, culturals, esportius, industrials i/o terciaris que, en l'àmbit territorial de la Comunitat Valenciana, siguen impulsats per la Generalitat i en què, entre altres, s'exercisquen activitats educatives, culturals, esportives, recreatives, assistencials i administratives i equipaments necessaris per al seu funcionament correcte.  
  
Coordinar i exercir una direcció estratègica de les accions de promoció i difusió de la imatge de la Comunitat Valenciana per a potenciar i incrementar el coneixement sobre la realitat de la Comunitat Valenciana a Espanya i en el món. Incrementar la participació dels agents socials, econòmics i culturals en la promoció global de la Comunitat Valenciana. Coordinar, desenvolupar i exercir accions estratègiques de promoció i comunicació».   
  
Segon  
Autoritzar i facultar, solidàriament i indistintament, qualsevol membre del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
  
Tercer  
Autoritzar la secretària del Consell d'Administració de Societat Projectes Temàtics de la Comunitat Valenciana, SA, per a certificar el contingut de l'acta de la present Junta General d'Accionistes, amb el caràcter d'universal, i dels acords que s'hi han pres.  
Estos acords es transcriuen literalment.  
Atés que no s'han debatut més assumptes que els ressenyats en l'ordre del dia, s'aprova per unanimitat l'acta corresponent a la present reunió de la Junta General d'Accionistes, amb el caràcter d'universal, de la mercantil Societat Projectes Temàtics de la Comunitat Valenciana, SA.  
  
El present acord es publicarà en el Diari Oficial de la Comunitat Valenciana.  
  
Valencia, 18 de març de 2011.- La consellera secretària del Consell, per substitució: Paula Sánchez de León Guardiola.